cyanic-selkie/wikianc huggingface dataset:
সোলজানি
এটিকে প্রথম উল্লেখ করা হয় ১৩২৯ সালে “সোউলি, সালি পোসেসিও” হিসেবে, আর তখন থেকে গ্রামটির নাম “সল্ট” শব্দের সাথে যুক্ত হয়ে যায় (ক্রোয়াট ভাষায় সল শব্দের অর্থ সল্ট বা লবণ)। রোমান সাম্রাজ্যের সময় গ্রামটিকে মানচিত্রে “সালডিস” নামে চিহ্নিত করা হত, এবং একটি প্রধান রোমান রাস্তা সালডিসের ওপর দিয়ে সারমিয়াম (স্রেসকা মিট্রোভিকা)-তে গিয়েছিল।
গ্রামটির সবচেয়ে বেশি উন্নয়ন হয় ১৯ শতাব্দিতে যখন স্লোভাকরা ভোয়ভোডিনা এবং স্লোভাকিয়া থেকে এসে এখানে বসতি স্থাপন করে। বর্তমানে তাদের উত্তরপুরুষরা এই গ্রামের সবচেয়ে বড় সংখ্যালঘু।
ভূগোল
সোলজানি ঝুপানিয়ার ২৫ কি.মি দক্ষিণ-পূর্ব দিকে এবং ব্রকো (বসনিয়া)-এর ১৮ কি.মি. উত্তরে অবস্থিত।
ইউন চি-চ্যাং
থাম্ব|200x200পিক্সেল| ইউন চি-চ্যাং (১৯৪৯) ইউন চি-চ্যাং (윤치창; 尹致昌, ১৮৯৯ – ১৯৭৩) ছিলেন একজন দক্ষিণ কোরীয় কূটনীতিক, রাজনীতিবিদ এবং ব্যবসায়ী। ডাকনাম নামগিয়ে (남계; 南桂), তিনি ছিলেন ইউন চি- ওয়াংয়ের ভাই এবং ইউন চি-হোর সৎ ভাই।
কলকাতার সিনেমা হলের তালিকা
২০শ শতক থেকে সিনেমা এবং সিনেমা হল ভারতের কলকাতা শহরে বিনোদনের অন্যতম জনপ্রিয় মাধ্যম। এবং সিনেমা থিয়েটারগুলি শহরের প্রধান বিনোদন স্থান।
উল্লেখযোগ্য সিনেমা হল
শহরে অনেক সিঙ্গেল স্ক্রিন ও মাল্টিপ্লেক্স হল রয়েছে।
একক পর্দা
চ্যাপলিন সিনেমা হল ১৯০৭ সালে প্রতিষ্ঠিত কলকাতার প্রাচীনতম সিনেমা হলগুলির মধ্যে একটি। সিনেমা হলটি হগ স্ট্রিটে অবস্থিত।
গ্লোব সিনেমা হলো লিন্ডসে স্ট্রিটে অবস্থিত একটি একক পর্দার সিনেমা হল এবং ঐতিহ্যবাহী ভবন (নিউ মার্কেটের প্রবেশপথের বিপরীতে)
জ্যোতি সিনেমা লেনিন সরণিতে অবস্থিত। ১৯৭০-এর দশকে এই মুভি থিয়েটারটি ৭০ মিমি ফিল্ম প্রদর্শনের মাধ্যমে একটি সংবেদন সৃষ্টি করেছিল। ২০০৮ সালে থিয়েটারটি বন্ধ হয়ে যায়।
লাইটহাউস সিনেমা ছিল নিউ এম্পায়ারের পাশে নিউ মার্কেটের হুমায়ুন প্লেসে অবস্থিত একটি একক পর্দার সিনেমা হল এবং ঐতিহ্যবাহী ভবন।
মেট্রো সিনেমা হল একটি ইউনিপ্লেক্স সিনেমা হল এবং জওহর লাল নেহরু রোডে অবস্থিত একটি ঐতিহ্যবাহী ভবন। (এসপ্ল্যানেড),
নিউ এম্পায়ার সিনেমা হলো নিউ মার্কেটের হুমায়ুন প্লেসে (শ্রীরাম আর্কেডের বিপরীতে) অবস্থিত একটি একক পর্দার সিনেমা হল।
প্যারাডাইস সিনেমা হলো বেন্টিঙ্ক স্ট্রিটে অবস্থিত একটি একক পর্দার সিনেমা হল (এসপ্ল্যানেড)
প্রিয়া সিনেমা হলো দেশপ্রিয় পার্কের কাছে রাসবিহারী অ্যাভিনিউতে অবস্থিত একটি ইউনিপ্লেক্স সিনেমা হল
স্টার থিয়েটার হলো একটি সিনেমা এবং থিয়েটার হল যা প্রথমে বিডন স্ট্রিটে অবস্থিত, পরে বিধান সরণিতে স্থানান্তরিত হয়। এই থিয়েটারটি ১৮৮৩ সালে নির্মিত হয়েছিল।
মিত্র একটি সিনেমা হল, যা বিধান সরণিতে অবস্থিত। মিত্র ১৯৩১ সালে চিত্রা হিসাবে যাত্রা শুরু করেছিলেন এবং এর উদ্বোধন সুভাষ চন্দ্র বসু দ্বারা অনুগ্রহপূর্বক হয়েছিল।
এলিট একটি সিনেমা হল, যা এস.এন. ব্যানার্জি রোডে অবস্থিত ছিল।
বিংশ শতাব্দীর শেষ দশকে, উত্তর কলকাতার এক কিলোমিটার দীর্ঘ অংশে ৯টির মতো একক পর্দার সিনেমা হল ছিল; উত্তরা, শ্রী, রূপবানী, রাধা, পূর্ণশ্রী, মিত্র, মিনার, দর্পণ ও টকি শো হাউস। রূপবাণীর উদ্বোধন ও নামকরণ করেছিলেন স্বয়ং রবীন্দ্রনাথ ঠাকুর।
কাকাপো
কাকাপো (মাউরিঃ kākāpō অর্থ রাতের তোতা), আউল প্যারোট (পেঁচামুখো তোঁতা) নামেও পরিচিত, নিশাচর, ভূ-চর, নিউজিল্যান্ডের এন্ডেমিক পাখি । এর গাঁয়ের পাখনার রঙ হলুদাভ সবুজ, বড় আকারের ঠোঁটের রঙ ধূসর, ছোট পা, পায়ের থাবা বড়, ডানা ও লেজের দৈর্ঘ্য তুলনামূলকভাবে কম। অন্যান্য তোতা থেকে আলাদা করার মত বৈশিষ্ট্য হচ্ছে এরাই একমাত্র তোঁতা যারা ওড়ে না, সব থেকে ভারী তোঁতা, নিশাচর, তৃণভোজী। এটাই সম্ভবত পৃথিবীর সব থেকে দীর্ঘজীবী পাখি ।
শ্রেণীবিন্যাস
১৮৪৫ সালে ইংরেজ অরনিথোলজিস্ট জর্জ রবার্ট গ্রে কাকাপো সম্পর্কে বর্ণনা করেন। কাকাপো শব্দটি হচ্ছে মাউরি শব্দ কাকা পো'র ইংরেজি অনুবাদ। মাউরি কাকা অর্থ তোঁতা এবং পো অর্থ রাত। এটার জেনেরিক নাম নেওয়া হয়েছে প্রাচীন গ্রীক থেকে যার অর্থ পেঁচা মুখো।
বর্ণনা
কাকাপো বড় পাখি, প্রাপ্তবয়স্ক পাখির দৈর্ঘ্য ৫৮-৬৪ সেমি এবং ওজনে ০.৯৪ থেকে ৪ কেজি পর্যন্ত হয়। স্ত্রী পাখির তুলনায় পুরুষ পাখির আকার বড়। এরাই পৃথিবীর সব থেকে বড় জীবিত তোতা। কাকাপো উড়তে অক্ষম পাখি। এদের ছোট ডানা ওড়ার জন্য সক্ষম নয়।
স্বভাব
কাকাপো নিশাচর প্রাণী, এরা দিনের বেলা গাছের আড়ালে অথবা ভূমিতে লুকিয়ে থাকে এবং রাতের বেলা চলাফেরা করে। কাকাপো উড়তে না পারলেও খুব ভালো গাছ বাইতে পারে। এরা স্বাচ্ছন্দ্যে উঁচু গাছে চড়ে যায়। এবং গাছ থেকে নিজের ক্ষুদ্র ডানা প্যারাসুটের মত ব্যবহার করে মাটিতে নেমে আসতে পারে। এদের পা খুবই সুগঠিত, পায়ে হেটে এরা কয়েক কিলোমিটার পর্যন্ত চলতে পারে।
মাউরি সংস্কৃতিতে
মাউরি লোক সাহিত্যে এবং বিশ্বাসের সাথে কাকাপো ওতপ্রোতভাবে জড়িয়ে আছে। তারা বিশ্বাস করে কাকাপো পাখি ভবিষ্যত বলতে পারে।
মানসিকতার ইতিহাস
মানসিকতার ইতিহাস বা মনোভঙ্গির ইতিহাস (ফরাসি: histoire des mentalités; হিস্টোয়ার দেস মেন্টালিটিস বা মনোভাবের ইতিহাস) ঐতিহাসিক রচনার মূল অংশ যা নির্দিষ্ট সময়কালের লোকেরা তাদের চারপাশের বিশ্বকে নিয়ে যেভাবে চিন্তাভাবনা করেছিল, তাদের সাথে যোগাযোগ করেছিল এবং শ্রেণিবদ্ধ করেছিল তা বর্ণনা এবং বিশ্লেষণ করে, নির্দিষ্ট ইভেন্টগুলির ইতিহাস বা অর্থনৈতিক প্রবণতার বিপরীতে। ইতিহাসের বিভিন্ন বিদ্যালয়ের একাধিক ঐতিহাসিক ও পণ্ডিতগণ মানসিকতার ইতিহাসকে ঐতিহাসিক হাতিয়ার হিসাবে ব্যবহার করেছেন। উল্লেখযোগ্যভাবে, আনালেস স্কুলের ইতিহাসবেত্তারা মানসিকতার ইতিহাস বিকশিত করতে এবং ফলপ্রসূ একটি প্রণালী তৈরি করতে সহায়তা করেছিলেন। এই প্রণালী বা পদ্ধতিটি প্রতিষ্ঠার ক্ষেত্রে, তারা তাদের বিশ্লেষণকে একটি নির্দিষ্ট স্থান এবং একটি নির্দিষ্ট সময়ের মধ্যে সীমাবদ্ধ করার চেষ্টা করেছিল।
আনালেস
মানসিকতার ইতিহাসের ধারণার উৎসটি ১ম আনালেস ইতিহাসবিদ মার্ক ব্লচের লেখায় অন্তর্ভুক্ত এবং পরে জর্জেস ডুবি এবং রজার চারটিয়ারের মতো পরবর্তী তাত্ত্বিকরা এই ধারণাটি গ্রহণ করেছিলেন। সামগ্রিক ইতিহাসের রচনা তৈরি করার সন্ধানে, আনালেস ঐতিহাসিকরা কেবল বিগত প্রজন্মের রাজনৈতিক বা ইভেন্ট-ভিত্তিক ইতিহাসের উপর নির্ভর করেননি। মাইকেল হার্সগর উল্লেখ করেছেন যে আনালিস ইতিহাসবিদদের চ্যালেঞ্জ ছিল নির্বিচারবাদী ইতিহাস তৈরি করা নয় যা টেলিযোগতান্ত্রিক সিদ্ধান্তের উপর নির্ভর করে, যেমন: ইতিহাসের মার্কসবাদী রূপগুলি সে সময় লেখা হয়েছিল। বরং, হার্সগর লিখেছেন যে সামাজিক কাঠামো (স্ট্রাকচার) সৃষ্টি করার কাজটি আনালিস ঐতিহাসিকরা সাজিয়েছেন, "যার অর্থ জনসংখ্যাতাত্ত্বিক, সাংস্কৃতিক, মানসিক এবং ইভেন্টের মনস্তাত্ত্বিক তথ্যের মাংস দিয়ে মৌলিক অর্থনৈতিক বিশ্লেষণের কঙ্কালকে ঢেকে দেওয়া"। এও বলা হয়েছে যে আনালেস ঐতিহাসিকরা পুরো ইতিহাস গঠনের প্রয়াসে মানসিকতার ইতিহাসকে সেই ইতিহাস সৃষ্টির একক দিক বলে বিবেচনা করেছিলেন। সরল কথায় বলতে গেলে, তারা যেসকল সময়কাল (পিরিয়ড) পর্যালোচনা করছিল সেসবগুলোই ছিলো বিশ্ব পুনর্গঠনের চেষ্টা। দ্য থ্রি অর্ডারস: ফিউডাল সোসাইটি ইম্যাজিন্‌ড (The Three Orders: Feudal Society Imagined) এবং উইলিয়াম মার্শাল (William Marshal) সম্পর্কিত তার কাজগুলিতে জর্জেস ডুবি কাঠামোর ভিতরে আদর্শের বিকাশের উপর দৃষ্টি নিবদ্ধ করেছিলেন যা কোনও ব্যক্তির জীবনের বিভিন্ন দিককে তুলে এনেছিল।
মাইক্রোহিস্টোরি
মাইক্রোহিস্টোরি পদ্ধতিগুলোর এই বিকাশ অন্যান্য ঐতিহাসিকদের জন্য বেশ গুরুত্বপূর্ণ বিশেষ করে যারা মানসিকতার ইতিহাসকে ব্যবহার করে মানুষের দৃষ্টিভঙ্গি সম্পাদনা করার চেষ্টা করবেন এবং তাদের মধ্যে থেকে মাইক্রোহিস্টরিগুলি তৈরি করবেন। এই ঐতিহাসিকরা তাদের মানসিকতার ইতিহাস গঠনের জন্য সামাজিক ও সাংস্কৃতিক ইতিহাস নিয়ে অনেকাংশে নিজেকে উদ্বিগ্ন করবেন, আনালেস ঐতিহাসিকদের কাছে এটা এতটা গুরুত্বপূর্ণ হয়ে উঠেছে যে বিস্তৃত অর্থনৈতিক ধারাবাহিকীকরণের সাথে নিজেদের সম্পর্কে না জানিয়ে তাদের আসল ঐতিহাসিক অনুসন্ধানকে সংকীর্ণ করে তুলবেন। কার্লো গিন‌্জবার্গের বই, দ্য পিজ অ্যান্ড দ্য ওয়ার্মস মাইক্রো হিস্টোরির জগতে প্রত্নতত্ত্বস্বরূপ যা মানসিকতার ইতিহাসকে সামনে রেখে লেখা হয়েছিল। গিন‌্জবার্গ ষোড়শ শতাব্দীর ইতালিতে কৃষকদের মানসিকতার পুনর্গঠনের চেষ্টা করেছিলেন মেনোচিও নামে পরিচিত একজন মিলশ্রমিক ডোমেনিকো স্ক্যান্ডেল্লার বিচারের রেকর্ড পরীক্ষা করে এবং অন্যথায় অসম্পূর্ণ ও অস্পষ্ট প্রমাণের ধারা কিংবা সাদৃশ্য খুঁজে পাওয়ার চেষ্টা করেছিলেন।
রবার্ট ডার্নটনের দ্য গ্রেট ক্যাট ম্যাসাকার' এর ক্ষেত্রেও একই রকম কৌশল দেখা যায়, যা ফরাসি সমাজের বিভিন্ন সামাজিক স্তরের গ্রুপগুলির মানসিকতা প্রতিষ্ঠায় মাইক্রোহিস্টরি ব্যবহার করে। মানুষ তার চারপাশের বিশ্বকে কীভাবে দেখেছে তা নিয়ে ডার্নটন নিজেকে গভীরভাবে চিন্তিত করে তোলে। তিনি ক্রমবর্ধমান বুর্জোয়া শ্রেণীর হতাশার প্রদর্শন হিসাবে রূপকার্থে আশেপাশের বিড়ালদের গণহত্যা মুদ্রকগুলির প্রতীকী তাৎপর্যকে ব্যাখ্যা করেছেন। একইভাবে মানসিকতার ইতিহাসের ঐতিহ্যকে সামনে রেখে ডার্নটন তার শহরের একটি বুর্জোয়া শ্রেণীর বিবরণ বিশ্লেষণের জন্য একটি অধ্যায় নিবেদন করেছেন প্রদত্ত সামাজিক পরিস্থিতির একজন ব্যক্তি কীভাবে বিশ্লেষণ করে বিশ্বকে উপলব্ধি করতে পারে তা নির্ধারণের প্রয়াসে এবং তাদেরকে ঘিরেই।
সমালোচনা
মানসিকতার ইতিহাসের বিকাশের সব পর্যায়েই এটি সমালোচিত হয়ে এসেছে। বিশেষত, মার্কসবাদী ঐতিহাসিকরা এটিকে "সাধারণ সমন্বয়ে মানসিকতার অধ্যয়নকে অন্তর্ভুক্ত করার প্রয়াসমাত্র, যা কেবল বিশ্বাসের উপর ভিত্তি করে বিশ্বাসহীনতার সাথে একটি নির্ভরশীলতার উপর নির্ভরশীল নিবন্ধগুলি প্রকাশের কারণ হতে পারে" বলে সমালোচনা করেছিলেন। কার্লো গিন‌্জবার্গ নিজেই এটির "সিদ্ধান্তযুক্ত শ্রেণীবদ্ধ চরিত্রের" জন্য মানসিকতার ইতিহাসের পদ্ধতিগুলির সমালোচনা করেছেন।
ছান্দার রেলওয়ে স্টেশন
ইতিহাস
বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।
অশোকের সিংহচতুর্মুখ স্তম্ভশীর্ষ
thumb|right| [[সারনাথ সংগ্রহালয়|সারনাথ সংগ্রহালয়ে সংরক্ষিত অশোকের সিংহচতুর্মুখ স্তম্ভশীর্ষ।]] অশোকের সিংহচতুর্মুখ স্তম্ভশীর্ষ একটি ভাস্কর্য্য যেখানে চারটি এশীয় সিংহ পরস্পরের দিকে পিঠ করে চারদিকে মুখ করে বসে রয়েছে। ১৯৫০ খ্রিস্টাব্দ থেকে এই ভাস্কর্য্যের রৈখিক প্রতিরূপ ভারতের জাতীয় প্রতীক হিসেবে ব্যবহৃত হয়ে থাকে। আনুমানিক ২৫০ খ্রিস্টপূর্বাব্দে মৌর্য্য সম্রাট অশোকের শাসনকালে সারনাথ নামক স্থানে একটি অশোক স্তম্ভের শীর্ষে এই ভাস্কর্য্যটি স্থাপন করা হয়। অশোক স্তম্ভটি স্বস্থানে রাখা হলেও স্তম্ভশীর্ষটিকে বর্তমানে সারনাথ সংগ্রহালয়ে স্থানান্তরিত করা হয়েছে। ২.১৫ উচ্চ এই স্তম্ভশীর্ষটি অন্যান্য স্থানে প্রাপ্ত অশোক স্তম্ভগুলির স্তম্ভশীর্ষ থেকে সম্পূর্ণ ভিন্ন, যার অধিকাংশে চারটির বদলে একটি সিংহের মূর্তি রয়েছে।
বৈশিষ্ট্য
এই স্তম্ভশীর্ষ পালিশকরা একটি একক বেলেপাথর খোদাই করে নির্মাণ করা হয়েছে। অশোক স্তম্ভটি ও স্তম্ভশীর্ষটি দুইটি ভিন্ন পাথরের টুকরো দ্বারা নির্মিত। এই স্তম্ভশীর্ষে চারটি এশীয় সিংহ পরস্পরের দিকে পিঠ করে চারদিকে মুখ করে বসে রয়েছে। এই চারটি সিংহ যে ভিত্তিভূমির ওপর দন্ডায়মান সেখানে একটি হাতি, একটি ঘোড়া, একটি ষাঁড় ও একটি সিংহের মূর্তি খোদিত রয়েছে, যাদের মধ্যে একটি করে ধর্মচক্র খোদিত রয়েছে। এই সম্পূর্ণ ব্যবস্থাটি একটি ঘণ্টাকৃতি পদ্মের ওপর স্থাপিত। সম্ভবত এই স্তম্ভশীর্ষের ওপর একটি ধর্মচক্র ছিল, যার কিছু টুকরো ঐ স্থানে পাওয়া গেছে। সারনাথের অশোক স্তম্ভ ও এই স্তম্ভশীর্ষের একটি ত্রয়োদশ শতাব্দীতে নির্মিত প্রতিরূপ থাইল্যান্ডের ওয়াট উমোং মন্দিরে রাখা আছে, যেখানে ধর্মচক্র বা অশোক চক্র স্তম্ভশীর্ষের ওপর রয়েছে।
আবিষ্কারের ইতিহাস
thumb|right|200px|ভারতের জাতীয় প্রতীক ১৯০৪ খ্রিস্টাব্দের শীতকালে ইংরেজ প্রকৌশলী ফ্রেডরিখ অস্কার ইমানুয়েল ওয়ের্টেল সারনাথ অঞ্চল খননের দায়িত্ব পান। তিনি প্রথমে মূল স্তূপের পশ্চিমে অশোকের আমলের এক স্থাপত্যের ওপর নির্মিত একটি গুপ্ত যুগের মন্দিরের অবশেষ খুঁজে পান। এর পশ্চিম দিকে তিনি অশোক স্তম্ভের নিচের ভাঙ্গা অংশটি আবিষ্কার করেন। অশোক স্তম্ভটির বাকি অংশ তিনটি ভাগে পড়ে থাকতে দেখা যায়। এরপর অশোক স্তম্ভটির শীর্ষ ভাস্কর্য্য খোঁজার চেষ্টা করা হয় এবং অদূরেই সেটিকে পাওয়া যায়। সাঁচী থেকে প্রাপ্ত অনুরূপ সিংহচতুর্মুখ স্তম্ভশীর্ষের চেয়ে সারনাথে আবিষ্কৃত ভাস্কর্য্যটি তুলনামূলক ভাবে যথেষ্ট ভালো অবস্থায় ছিল। শীঘ্রই উৎখননের স্থানে সারনাথ সংগ্রহালয় স্থাপন করে আবিষ্কৃত প্রত্নসামগ্রীর সংরক্ষণের ব্যবস্থা করা হয়।
জেসপার হাউজ
জেসপার হাউজ কানাডার জাতীয় ঐতিহাসিক স্থান। এটি আলবার্টা প্রদেশের জেসপার জাতীয় উদ্যানে, আথাবাস্কা নদীর তীরে অবস্থিত একটি বাণিজ্যিক বিরতি কেন্দ্র। ১৮১৩ হতে ১৮৮৪ পর্যন্ত দুটি ভিন্ন স্থানে হাউজটি স্থাপন করা হয়েছিল। কানাডিয় রকি পর্বত অঞ্চলের মধ্যে দিয়ে যাওয়া বাণিজ্যপথের জন্য এই হাউজটি একটি প্রধান যাত্রা বিরতি ও প্রয়োজনীয় রসদ সরবরাহ কেন্দ্র ছিল।
ইতিহাস
জেসপার হাউজ নির্মাণের সময় 'রকি মাউন্টেন হাউজ' নামে পরিচিত ছিল। একই নামে উত্তর সাসক্যাচুয়ান নদী র তীরে আরেকটি বাণিজ্যিক পোস্ট থাকায় নামের বিভ্রান্তি এড়াতে নাম পরিবর্তন করা হয়েছিল। ১৮১৪ থেকে ১৮১৭ পর্যন্ত এই হাউজের পোস্টমাস্টার জেসপার হজের নামে জেসপার হাউজের নামকরণ করা হয়েছিল। ধারণা করা হয়, হাউজটি প্রথম অবস্থান বর্তমান অবস্থান হতে আরো ভাটিতে ব্রুল হ্রদের জল নির্গমন নালীর নিকটে স্থাপিত হয়েছিল। ১৮৩০ সালে ইয়েলোহেড গিরিপথ ও আথাবাস্কা গিরিপথ ধরে যাতায়াতকারী ভ্রমণকারীদের সেবা দিতে হাউজটি সরিয়ে বর্তমান স্থানে, জেসপার হ্রদের উত্তর প্রান্তে স্থাপিত হয়েছিল। এসময় অনেক অভিযাত্রী, বাণিজ্য পরিচালনাকারী দল, শিল্পী ও ধর্মজাযক এই হাউজে যাত্রা বিরতি দিয়েছিলেন।
১৮৫৩ পর্যন্ত কেন্দ্রটি সচল ছিল। ১৮৫৮ পর্যন্ত জেসপার হাউজটি মাঝে মাঝে যাত্রাবিরতির কাজে ব্যবহৃত হতো। হেনরি জন মোবারলি ১৮৬০-এর দশকে হাউজটি সাময়িকভাবে মৌসুমভেদে সচল রেখেছিলেন। দীর্ঘ সময় নিষ্ক্রিয় থাকার পর ১৮৮৪ সালে হাউজটি আনুষ্ঠানিকভাবে বন্ধ করে দেয়া হয়। খনিবিদ লুইস সুইফট ১৮৯১ অথবা ১৮৯২ হতে ১৮৯৪ পর্যন্ত এটিকে বসবাস ও যন্ত্রপাতি রাখার জন্য ব্যবহার করেছিলেন। ১৯০৯ সালে গ্র্যান্ড ট্রাঙ্ক প্যাসিফিক রেলওয়ে'র জরিপকারীরা নদীতে র‍্যাফটিং করার নৌকা তৈরীর জন্য এর ভবনের কাঠগুলি খুলে ফেলে, ফলে হাউজটি পুরোপুরি ধ্বংস হয়ে যায়। কিছু ছোট কবর ছাড়া বর্তমানে কোন ধ্বংসাবশেষ অবশিষ্ট নেই। ১৯২৪ সালে কানাডা সরকার স্থানটিকে কানাডার জাতীয় ঐতিহাসিক স্থানের তালিকাভূক্ত করে। বর্তমানে সেখানে একটি স্মারক ফলক স্থাপন করা আছে।
তানজানিয়ায় বসবাসরত ভারতীয়গণ
বর্তমানে ৫০,০০০-এরও অধিক ভারতীয় বংশোদ্ভোত তানজানিয়ায় বসবাস করছে। তাদের বেশীরভাগই ব্যবসায়ী এবং তারা তানজানিয়ার অর্থনীতির এক বিশাল অংশ দখল করে রেখেছে। ১৯শ শতাব্দীতে গুজরাটি বণিকদের আগমনের সময় থেকে তানজানিয়ায় ভারতীয়দের এক দীর্ঘ ইতিহাস রয়েছে। তারা জানজিবারের ব্যবসা বাণিজ্য ক্রমেই তাদের দখলে নিয়ে নেয়।
তানজানিয়া থেকে অভিবাসন
তানজানিয়ার স্বাধীনতা-উত্তর সময়ে ভারত-বিরোধী মনোভাবের ফলে (জুলিয়াস ন্যেরেরের রাষ্ট্র পরিচালনার সময় থেকে), অনেক ভারতীয়রা পাকিস্তান, ভারত, যুক্তরাজ্য, যুক্তরাষ্ট্র এবং কানাডা ও অন্যান্য দেশে ছড়িয়ে পড়ে।
পূর্বতন জাতীয় ফুটবল লিগ ক্রিড়াঙ্গনের তালিকা
এই নিবন্ধটি পূর্বতন জাতীয় ফুটবল লিগের (NFL) ক্রিড়াঙ্গনগুলি, সেগুলির অবস্থান, খেলার বছর এবং দলগুলির একটি তালিকা।
প্রারম্ভিক যুগ (১৯২০-১৯৪০)
থাম্ব|281x281পিক্সেল| এনএফএল চ্যাম্পিয়ন আকরন প্রোফেসনালস দলের ছবি। থাম্ব|472x472পিক্সেল| ডেকাটুর স্টলেস খেলার [[বিজ্ঞাপন ।]] থাম্ব|273x273পিক্সেল| ১৯০৭ সালে স্পোর্টসম্যানস পার্কে [[বেসবল|বেসবল খেলা ।]] থাম্ব|271x271পিক্সেল| ২০০৮ সালে সিটি স্টেডিয়াম। থাম্ব|273x273পিক্সেল| ১৯২৫ সালে ইয়াঙ্কি স্টেডিয়াম। থাম্ব|269x269পিক্সেল| ১৯১৬ সালে কমিসকি পার্কের লোগো। থাম্ব|273x273পিক্সেল| ব্রেভ ফিল্ডসের পোস্টকার্ড । থাম্ব|261x261পিক্সেল| বর্তমানে রিগলি ফিল্ড স্টেডিয়াম। থাম্ব|254x254পিক্সেল| ফেনওয়ে পার্কে ফুটবল খেলা, ১৯১৬। থাম্ব|253x253পিক্সেল| ১৯১৫ সালে ফোর্বস ফিল্ডে ফুটবল খেলা। থাম্ব|251x251পিক্সেল| ওয়ার্ল্ড সিরিজ চলাকালীন ১৯২৫ সালে গ্রিফিথ স্টেডিয়াম। থাম্ব|268x268পিক্সেল| ১৯১৩ সালে শিবে পার্ক।
যে দলগুলি স্টেডিয়ামে থাকার সময় NFL-এ ছিল না বা NFL-এ ছিল না যখন তারা স্টেডিয়াম ছেড়ে চলে গিয়েছিল এবং দেখানো হবে না, এবং NFL-এ যোগ দেওয়ার সময় যদি তাদের একই স্টেডিয়াম থাকে, তাহলে দলটি যে বছর যোগ দিয়েছিল সেই বছর স্টেডিয়াম বিভাগে যোগদান করা হবে। এনএফএল
সংযুক্তি যুগ (১৯৪১-১৯৭১)
সংযোগ=//upload.wikimedia.org/wikipedia/commons/thumb/b/bd/Polo_Grounds_1921.jpg/220px-Polo_Grounds_1921.jpg|থাম্ব| ১৯২১ সালে পোলো গ্রাউন্ড স্টেডিয়াম সংযোগ=//upload.wikimedia.org/wikipedia/commons/thumb/2/28/Cotton_Bowl.JPG/220px-Cotton_Bowl.JPG|থাম্ব| আজকের কটন বল স্টেডিয়াম আমেরিকান ফুটবল লিগ (এএফএল) এবং সেইসাথে অল-আমেরিকা ফুটবল কনফারেন্স (এএএফসি)-এর দলগুলি যারা এনএফএল-এর সাথে একীভূত হওয়ার আগে তাদের স্টেডিয়ামগুলি সরিয়ে দিয়েছে তাদের এখানে গণনা করা হবে না এবং একীভূত হওয়ার পরে যে দলগুলি একই স্টেডিয়াম ছিল ১৯৫০ বা ১৯৭০ সালে দেখানো হয়েছে।
তুস এয়ারওয়েজ
টাস এয়ারওয়েজ একটি সাইপ্রিয়ট বিমান সংস্থা, যার সদর দফতর লার্নাকায় এবং লার্নাকা আন্তর্জাতিক বিমানবন্দরের বাইরে অবস্থিত । এয়ারলাইনটি জুন ২০১৫ সালে প্রতিষ্ঠিত হয়েছিল এবং ১৪ ফেব্রুয়ারি ২০১৬ এ লার্নাকা থেকে বিমান উড়ান শুরু করেছিল। অক্টোবর ২০১৯ পর্যন্ত, টাস এয়ারওয়েজ সমস্ত নির্ধারিত ফ্লাইটগুলি শেষ করেছে এবং কেবলমাত্র চার্টার্ড পরিষেবাদি সরবরাহের জন্য ফুলটাইম স্যুইচ করেছে।
ইতিহাস
টাস এয়ারওয়েজ জুন ২০১৫ সালে প্রতিষ্ঠিত হয়েছিল এবং ইউরোপ এবং মার্কিন যুক্তরাষ্ট্রের বিনিয়োগকারীদের দ্বারা এটি সমর্থিত হয়েছিল। এটি ২০১৫ সালে সাইপ্রাস এয়ারওয়েজ বিলোপের পরে প্রতিষ্ঠিত প্রথম সাইপ্রিয়ট বিমান সংস্থা ছিল। টাস এয়ারওয়েজ ১৪ ফেব্রুয়ারি ২০১৬ এ লন্ডন থেকে ইস্রায়েলে তেল আবিব এবং হাইফায় একটি সাব ৩৪০ বি দিয়ে অপারেশন শুরু করেছিল। জুলাই ২০১৬ এ, এয়ারলাইনস তার রুটে সক্ষমতা বাড়ানোর জন্য প্রথম সাব ২০০০ পেয়েছিল। জুন ২০১৭ সালে, এয়ারলাইনস তার প্রথম জেট বিমান দুটি ফকার ১০০ অন্তরভুক্ত করেছে । এটি পরবর্তীকালে পাঁচটি ফকার ৭০ কিনে, বিমানের মোট সংখ্যা ৭ এ নিয়ে আসে। ৬ জুলাই ২০১৮ এ, এয়ারলাইনস তার ঘন ঘন ফ্লায়ার প্রোগ্রাম "টাস অ্যান্ড প্লাস" চালু করেছে।
গন্তব্য
২৮ শে অক্টোবর, ২০১৯ পর্যন্ত, টাস এয়ারওয়েজ আর কোনও নির্ধারিত ফ্লাইট পরিচালনা করবে না। টাস এয়ারওয়েজ পূর্বে নিম্নলিখিত গন্তব্যগুলিতে এবং গন্তব্যগুলি থেকে নির্ধারিত ফ্লাইট পরিচালনা করেছিল:
বহর
থাম্ব|তাস এয়ারওয়েজ ফকার ১০০ আগস্ট ২০১৯ এ, টাস এয়ারওয়েজ নিম্নলিখিত বিমানগুলি পরিচালনা করে:
সিংহলীজ স্পোর্টস ক্লাব
সিংহলীজ স্পোর্টস ক্লাব শ্রীলঙ্কার ঘরোয়া প্রথম-শ্রেণীর ক্রিকেটে অংশগ্রহণকারী ক্লাব। শ্রীলঙ্কার ঘরোয়া ক্রিকেটে সর্বাধিক সফলতম ক্লাব হিসেবে এ ক্লাবের ব্যাপক পরিচিতি রয়েছে। ২৭ মার্চ, ১৮৯৯ তারিখে এ ক্লাবটি প্রতিষ্ঠিত হয়। ২০১৩ সাল পর্যন্ত রেকর্ডসংখ্যক ৩১বার প্রিমিয়ার ট্রফির শিরোপা লাভ করেছে এ ক্লাবটি।
অর্জনসমূহ
(যৌথভাবে শিরোপার ক্ষেত্রে * চিহ্ন দেখানো হয়েছে )
উল্লেখযোগ্য খেলোয়াড়
টেস্ট ক্রিকেটে নিম্নবর্ণিত খেলোয়াড়গণ অংশগ্রহণ করেছেন:
দালি ব্লিন্ড
দালি ব্লিন্ড (জন্ম ৯ মার্চ ১৯৯০) একজন ডাচ পেশাদার ফুটবলার যিনি একজন লেফট ব্যাক এবং ডিফেন্সিভ মিডফিল্ডার হিসেবে জার্মান বুন্দেসলিগা ক্লাব বায়ার্ন মিউনিখ এবং নেদারল্যান্ডস জাতীয় দলে খেলে থাকেন। তিনি আয়াক্সের প্রাক্তন ডিফেন্ডার ড্যানি ব্লিন্ডের পুত্র।
ব্লিন্ড আয়াক্সের যুব একাডেমীর হয়ে বেড়ে উঠেন এবং এফসি গ্রনিংগেনের হয়ে ধারে খেলাকালীন সময় তিনি দলে নিয়মিত হন। ২০১৪ সালের সেপ্টেম্বর মাসে তিনি £১৩.৮ মিলিয়নের বিনিময়ে ম্যানচেস্টার ইউনাইটেডে যোগ দেন। ব্লিন্ড ২০১৩ সাল থেকে নেদারল্যান্ডস জাতীয় দলের নিয়মিত সদস্য এবং ২০১৪ বিশ্বকাপে রানার-আপ হওয়া ডাচ দলে অন্তর্ভুক্ত ছিলেন।
আশাদ আলি
আশাদ আলি (އަސްހަދު ޢަލީ, Ashad Ali; জন্ম: ১৪ সেপ্টেম্বর ১৯৮৬; আদি আলি নামেও পরিচিত) হলেন একজন মালদ্বীপীয় পেশাদার ফুটবল খেলোয়াড় এবং রাজনীতিবিদ। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
মালদ্বীপীয় ফুটবল ক্লাব লাগুন্সের যুব পর্যায়ের হয়ে খেলার মাধ্যমে আশাদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৬–০৭ মৌসুমে, মালদ্বীপীয় ক্লাব ভিক্টরির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিক্টরির হয়ে তিন মৌসুম অতিবাহিত করার পর ২০১০–১১ মৌসুমে তিনি ভিবি আড্ডুতে যোগদান করেছেন। ভিবি আড্ডুতে দুই মৌসুম অতিবাহিত করার পর বিজির সাথে চুক্তি স্বাক্ষর করেছেন। পরবর্তীকালে, তিনি মাজিয়া, নিউ রেডিয়েন্ট এবং গ্রিন স্ট্রিটসের হয়ে খেলেছেন। ২০২১–২২ মৌসুমে, তিনি মালদ্বীপীয় ক্লাব ঈগলসে যোগদান করেছেন।
২০০৬ সালে, আশাদ মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ১ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০০৭ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৬০ ম্যাচে ৩টি গোল করেছেন।
প্রারম্ভিক জীবন
আশাদ আলি ১৯৮৬ সালের ১৪ই সেপ্টেম্বর তারিখে মালদ্বীপের আদ্দু সিটিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আশাদ মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ৩ ম্যাচে অংশগ্রহণ করে ১টি গোল করেছেন।
২০০৭ সালের ৮ই অক্টোবর তারিখে, মাত্র ২১ বছর ও ২৪ দিন বয়সে, ডান পায়ে ফুটবল খেলায় পারদর্শী আশাদ ইয়েমেনের বিরুদ্ধে অনুষ্ঠিত ২০১০ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি ইয়েমেন ০–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে আশাদ সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ২ মাস ও ৩ দিন পর, মালদ্বীপের জার্সি গায়ে প্রথম গোলটি করেছেন; ২০০৯ সালের ১১ই ডিসেম্বর তারিখে, শ্রীলঙ্কার বিরুদ্ধে ম্যাচের ৮৭তম মিনিটে  মালদ্বীপের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২০১৭ সালের ৬ই জুন তারিখে, প্রীতি ম্যাচে আফগানিস্তানের বিরুদ্ধে অনুষ্ঠিত ম্যাচে তিনি মালদ্বীপের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি আফগানিস্তান ১–২ গোলের ব্যবধানে জয়লাভ করেছিল, যেখানে তিনি ৭৪ মিনিট খেলার পাশাপাশি একটি গোল করেছেন।
পাইরেট্‌স অব দ্য ক্যারিবিয়ান: অ্যাট ওয়ার্ল্ডস এন্ড
পাইরেটস অফ দ্য ক্যারিবিয়ান: অ্যাট ওয়ার্ল্ডস এন্ড (Pirates of the Caribbean: At World's End) হচ্ছে ২০০৭ সালে মুক্তিপ্রাপ্ত একটি অ্যাডভেঞ্চার চলচ্চিত্র, এবং পাইরেটস অফ দ্য ক্যারিবিয়ান চলচ্চিত্র ধারাবাহিকের তৃতীয় চলচ্চিত্র। এখানে দেখা যায়, উইল টার্নার, এলিজাবেথ সোয়ান, এবং ব্ল্যাক পার্ল-এর নাবিকরা ডেভি জোন্স’স লকার থেকে ক্যাপ্টেন জ্যাক স্প্যারোকে রক্ষা করছে, এবং তারপর তারা লর্ড কাটলার বেকেট ও ডেভি জোন্সের (বিলি নাই) নেতৃত্বাধীন ইস্ট ইন্ডিয়া ট্রেডিং কোম্পানির সাথে যুদ্ধে উপনীত হয়। পূর্বের দুইটি চলচ্চিত্রের মতোই গোর ভারবিনস্কি এই চলচ্চিত্রটি পরিচালনা করেন। ২০০৫ ও ২০০৬ সালে দুই বারে এই চলচ্চিত্রটির কাজ হয়। পূর্বের পাইরেটস অফ দ্য ক্যারিবিয়ান: ডেড ম্যান’স চেস্ট চলচ্চিত্রটির সাথে একই সাথে এটির কাজ চলছিলো।
ওয়াল্ট ডিজনি মুক্তির সময় এগিয়ে আনায় চলচ্চিত্রটি ইংরেজিভাষী দেশগুলোতে মুক্তি পায় ২০০৭ সালের ২৪ মে। ছবিটির প্রতি সমালোচকদের প্রতিক্রিয়া ছিলো মিশ্র, কিন্তু বক্স অফিসে এটি ছিলো একটি সুপারহিট চলচ্চিত্র। এটি ছিলো ২০০৭ সালের সবচেয়ে ব্যাবসাসফল চলচ্চিত্র, যার বিশ্বব্যাপী আয় ছিলো ৯৬ কোটি মার্কিন ডলার। ডেড ম্যান’স চেস্ট-এর পর এটি পাইরেটস অফ দ্য ক্যারিবিয়ান চলচ্চিত্র ধারাবাহিকের দ্বিতীয় বৃহত্তম ব্যবসাসফল চলচ্চিত্র। চলচ্চিত্রটি সেরা রূপসজ্জা ও ভিজুয়াল ইফক্টের জন্য দুইটি একডেমি পুরস্কারের মনোনয়ন পায়।
চলচ্চিত্রটির ডিভিডি, ও ব্লু-রে প্রচ্ছদ, সেই সাথে বাণিজ্যিক হোম ভিডিওতেও বলা হয়েছিলো পাইরেটস অফ দ্য ক্যারিবিয়ান ত্রয়ীর এটিই সর্বশেষ চলচ্চিত্র। কিন্তু পরবর্তীতে এই ধারাবাহিকের চতুর্থ চলচ্চিত্রের নির্মাণ কাজ শুরু হয়। এর নাম পাইরেটস অফ দ্য ক্যারিবিয়ান: অন স্ট্রেঞ্জার টাইডস, এবং এটি মুক্তি পায় ২০১১ সালের ২০ মে।
এরপর সিরিজের ৫ম ছবির কাজ চলছে এর নাম হওয়ার কথা "পাইরেটস অফ দ্য ক্যারিবিয়ান: ডেড ম্যান নো টেল" এবং মুক্তি পাওয়ার কথা ২০১৭ সালে।
চলচ্চিত্র ইতিহাসে পাইরেটস অফ দ্য ক্যারিবিয়ান: অ্যাট ওয়ার্ল্ডস এন্ড এখন পর্যন্ত বিশ্বের সবচেয়ে বড় বাজেটের চলচ্চিত্র। এটি নির্মাণে ব্যয় হয়েছিলো প্রায় ৩০ কোটি মার্কিন ডলার।
কাহিনীসংক্ষেপ
মহাসাগর নিয়ন্ত্রণ করতে লর্ড কাটলার বেকেট (টম হল্যান্ডার)নতুন নিয়ম করেন, যাতে দস্যুতার সাথে যুক্ত যে কাউকে মৃত্যুদণ্ড দেবার ক্ষমতা তিনি রাখেন। ডেভি জোন্সের হৃৎপিণ্ড নিজের দখলে আনার মাধ্যমে বেকেট জোন্সকে নিজের হুকুম পালন করতে বাধ্য করে ও তাকে সকল জলদস্যু জাহাজ ধ্বংস করার নির্দেশ দেয়। মৃত্যুদণ্ডপ্রাপ্ত বন্দীরা হোয়েস্ট দ্য কালারস গান গাবার মাধ্যমে শিপরেক কোভের ব্রেদার্ন কোর্টের নয় জলদস্যু নেতাকে একত্রে মিলিত হওয়ার নিশানা দেয়। যদিও ক্যারিবীয় অঞ্চলের জলদস্যু নেতা ক্যাপ্টেন জ্যাক স্প্যারোর (জনি ডেপ) কখনোই কোনো উত্তরসূরী ছিলো না। তাই হেক্টর বারবোসার (জিওফ্রে রাশ) নেতৃত্বে উইল টার্নার (অর‌ল্যান্ডো ব্লুম), এলিজাবেথ সোয়ান (কিরা নাইটলি), টিয়া ডালমা (নেওমি হ্যারিস), ব্ল্যাক পার্ল-এ করে জ্যাককে উদ্ধারে রওনা হয়। এ উদ্দেশ্যে তারা প্রথমে সিঙ্গাপুরে যাত্রা করে। কারণ দক্ষিণ চীন সাগরের জলদস্যু নেতা সাও ফ্যাংয়ের (চাও উন-ফ্যাট) কাছে ডেভি জোন্স লকারের একটি মানচিত্র আছে, এবং সেখানেই জ্যাক স্প্যারো বন্দী। এছাড়া উইল ফ্যাংয়ের সাথে এও চুক্তি করে যে, ফ্যাং জ্যাক স্প্যারোর বিনিময়ে উইলকে ব্ল্যাক পার্ল দিয়ে দেবে, এবং এর ফলে সে দ্য ফ্লাইং ডাচম্যান থেকে তার বাবা বুটস্ট্র্যাপ বিল টার্নারকে মুক্ত করতে পারবে।
মুক্তি
বিশ্বব্যাপী অ্যাট ওয়ার্ল্ডস এন্ড মুক্তি পায় ১৯ মে, ২০০৭ ডিজনিল্যান্ডে। এই স্থানটি ছিলো এই নামের চলচ্চিত্রটির থিম রাইড, এবং এটি রাইড-ই পরবর্তীকালে চলচ্চিত্র নির্মাণে অনুপ্রাণিত করেছিলো। এছাড়া পূর্বের দুটো পর্বের অভিষেকও এখানে হয়েছিলো। টিকিট বিক্রির মাধ্যমে ডিজনিল্যান্ড কর্তৃপক্ষ সাধারণ দর্শকদেরও এই মুক্তিপ্রাপ্ত অনুষ্ঠান প্রত্যক্ষের সুযোগ করে দেয়। সেখানে প্রতি টিকিটের মূল্য ছিলো ১,৫০০ মার্কিন ডলার ও এই টিকিট বিক্রি থেকে প্রাপ্ত সমুদয় অর্থ মেক-আ-উইশ নামক একটি দাতব্য সংস্থায় দান করে দেওয়া হয়। মুক্তির কয়েক সপ্তাহ আগে ওয়াল্ট ডিজনি পিকচার্স চলচ্চিত্রটির মুক্তির তারিখ পূর্ব নির্ধারিত শুক্রবার, ২৫ মে, ২০০৭ থেকে পিছিয়ে এনে ২৪ মে, ২০০৭, বৃহস্পতিবার, রাত ৮টায় পুনর্নির্ধারণ করে। চলচ্চিত্রটি সমগ্র মার্কিন যুক্তরাষ্ট্রে মোট ৪,৩৬২টি সিনেমা হলে মুক্তি পায়, এবং এর আগে স্পাইডারম্যান ৩-এর করা সবচেয়ে বেশি সিনেমা হলে মুক্তির রেকর্ড ভেঙে দেয়। ছবিটি স্পাইডারম্যান ৩-এর চেয়ে ১১০টি হলে বেশি মুক্তি পায়। যদিও পরবর্তী বছরেই দ্য ডার্ক নাইট এই রেকর্ডটি ভেঙে নতুন রেকর্ড তৈরি করে।
সেন্সরশিপ
কমপক্ষে একটি দেশে এই চলচ্চিত্রটি সেন্সর করা হয়, এবং কিছু দৃশ্য চলচ্চিত্রটি থেকে বাদ দেওয়া হয়। বার্তা সংস্থা জিনহুয়ার ভাষ্যমতে, গণপ্রজাতন্ত্রী চীনের স্টেট নিউজ এসেন্সি ছবিটির চীনে প্রচারিতব্য সংস্করণের সাও ফ্যাং সম্পর্কিত দৃশ্যের দশ মিনিট বাদ দিয়েছে। চাও চলচ্চিত্রটিতে মোট বিশ মিনিট ছিলেন। এই সেন্সরশিপের পক্ষে কোনো লিখিত কারণ প্রকাশ করা হয়নি। যদিও মৌখিকভাবে জানা গেছে যে, ঐ অংশটুকু চীনের মানুষের একটি নেতিবাচক আবহ ফুটিয়ে তোলায় তা বাদ দেওয়া হয়েছে।
পুরস্কারসমূহ
এই চলচ্চিত্রের ফ্লুইড অ্যানিমেশনের জন্য সায়েন্টিফিক অ্যান্ড টেকনিক্যাল বিভাগে ডিজিটাল ডোমেইন নামে ভিজ্যুয়াল ইফেক্টস ডেভেলপার কোম্পানির হয়ে তিনজন যথা ডর্গ রোবেল ও রিয়ো সাকাগুচিস এবং নাফিস বিন জাফর অস্কার পুরস্কার জেতেন।
ইউন দুক-মিন
থাম্ব ইউন দুক-মিন (জন্ম ৮ ডিসেম্বর, ১৯৫৯) কোরিয়ার জাতীয় কূটনৈতিক একাডেমির আচার্য।
আল-কিন্দি
আবু ইউসুফ ইয়াকুব ইবনে ইসহাক আল-কিন্দি (أبو يوسف يعقوب بن إسحاق الصبّاح الكندي; আল-খিন্ডাস; c. ৮০১ – ৮৭৩) প্রখ্যাত আরব পণ্ডিত। পাশ্চাত্য বিশ্বে তিনি লাতিনিকৃত "আলকিন্ডাস" (Alkindus) নামে পরিচিত। যিনি ছিলেন একজন আরব বহুবিদ্যাবিশারদ। তিনি ছিলেন একাধারে দার্শনিক, বিজ্ঞানী, জ্যোতির্বিজ্ঞানী, বিশ্বতত্ত্ববিদ, রসায়নবিদ, যুক্তিবিদ, গণিতজ্ঞ, সঙ্গীতজ্ঞ, পদার্থবিজ্ঞানী, মনোবিজ্ঞানী এবং আবহবিজ্ঞানী। মুসলিম পেরিপ্যাটেটিক দার্শনিকদের মধ্যে তিনিই প্রথম। তাই তাকে মুসলিম পেরিপ্যাটেটিক দর্শনের জনক বলা যায়। তার অনেক অর্জনের মধ্যে বিশেষ উল্লেখযোগ্য ছিল গ্রিক এবং হেলেনীয় দর্শনকে আরব জগতে পরিচিত করে তোলা। এছাড়া বিজ্ঞানের অনেকগুলো শাখায় তিনি অগ্রদূতের ভূমিকা পালন করেছেন।
আল-কিন্দি কিন্দা গোষ্ঠীর লোক। তার জন্ম কুফা নগরীতে এবং এখানেই শিক্ষা জীবন অতিবাহিত করেছেন। এরপর উচ্চশিক্ষার জন্য বাগদাদ যান। বাইতুল হিকমায় তার বিশেষ গুরুত্ব ছিল। আব্বাসীয় বংশের খলিফারা তাকে গ্রিক বিজ্ঞান ও দর্শন গ্রন্থসমূহ আরবিতে অনুবাদের দায়িত্ব দিয়েছিলেন। মুসলিমরা এই গ্রিক ও হেলেনীয় দর্শনকে "প্রাচীনের দর্শন" নামে অভিহিত করতো। প্রাচীনের দর্শন নিয়ে পড়াশোনা করতে গিয়ে আল-কিন্দি নিজস্ব দার্শনিক ও বৈজ্ঞানিক ধারণা প্রতিষ্ঠিত করেন। এই জ্ঞানই তাকে ইসলামী নীতিবিদ্যা থেকে অধিবিদ্যা এবং ইসলামী গণিত থেকে ঔষধবিজ্ঞানের মত গুরুত্বপূর্ণ বিষয়ে মৌলিক গ্রন্থ ও ভাষ্য রচনায় অণুপ্রাণিত করেছিল।
আল-কিন্দিই প্রথম ভারতীয় সংখ্যা পদ্ধতিকে মুসলিম ও খ্রিস্টান বিশ্বে পরিচিত করে তোলেন। ক্রিপ্টোলজি ও ক্রিপ্ট্যানালাইসিসে তার বিশেষ আগ্রহ ছিল, গুপ্ত সংকেতের মর্ম উদ্ধারের জন্য কয়েকটি নতুন গাণিতিক পদ্ধতিও আবিষ্কার করেছিলেন যার মধ্যে কম্পাঙ্ক বিশ্লেষণ পদ্ধতি উল্লেখয়োগ্য। গণিত ও চিকিৎসাবিজ্ঞানের জ্ঞানকে ব্যবহার করে ডাক্তারদের জন্য একটি স্কেল নির্ধারণ করেছিলেন। এই স্কেল দিয়ে ডাক্তাররা তাদের প্রস্তাবিত ঔষুধের কার্যকারিতা পরিমাপ করতে পারতো। এছাড়া তিনিই প্রথম সঙ্গীত থেরাপি পরীক্ষা করে দেখেছিলেন।
আল-কিন্দির দর্শনের প্রধান বিষয় ছিল মূলধারার ইসলামী ধর্মতত্ত্বের সাথে তার সংযোগ। অনেক ইসলামী চিন্তাবিদের মত তিনিও ধর্মতত্ত্বের সাথে দর্শনের সম্পর্ক নির্ণয়ের চেষ্টা করেছিলেন। কিন্দির অনেক রচনাতেই ধর্মতত্ত্বের মৌলিক বিষয়ের দেখা মিলে। যেমন, আল্লাহ্‌র প্রকৃতি, আত্মা এবং ভবিষ্যদ্বাণী। মুসলিম বুদ্ধিজীবীদের কাছে দর্শনের গুরুত্ব তুলে ধরার ক্ষেত্রে তার কাজ যথেষ্ট গুরুত্বপূর্ণ হলেও তার নিজস্ব দার্শনিক চিন্তায় মৌলিকত্ব খুব বেশি ছিল না। আল-ফারাবি নামক আরেকজন মুসলিম দার্শনিকের মতবাদ তার দার্শনিক ধারাকে অনেকটাই ম্লান করে দিয়েছে। তার উপর বর্তমান যুগে পরীক্ষা করার মত তার খুব কম লেখাই অবশিষ্ট আছে। তার পরও কিন্দিকে আরব ইতিহাসের অন্যতম সেরা দার্শনিকের মর্যাদা দেয়া হয়। আর এ কারণেই তাকে অনেকে সরাসরি "আরবদের দার্শনিক" নামে ডাকেন ।
জীবনী
আল-কিন্দি নবম শতাব্দীর প্রথম দিকে ইউফ্রেটিসের তীরে আল কুফায় (আধুনিক ইরাকে) জন্মগ্রহণ করেন। তার জীবনের বেশিরভাগ সময় তিনি সেই অঞ্চলেই কাটান এবং অবশেষে বাগদাদে বসবাস করেন যতক্ষণ না তিনি ৮৭৪ সালে মারা যান। সেই সময় বাগদাদ ছিল ইসলামের সাংস্কৃতিক ও রাজনৈতিক রাজধানী, এবং তার পড়াশোনায় আল-কিন্দি দর্শনের সাথে পরিচিত হন, ভারতের পাশাপাশি গ্রীসের বিজ্ঞান। তিনি হিন্দু রচনাগুলি যা ফার্সি দ্বারা আরবিতে অনুবাদ করা হয়েছিল এবং গ্রীক রচনাগুলি যা সিরিয়াকের মাধ্যমে অনুবাদ করা হয়েছিল, তিনি তা অধ্যয়ন করেছিলেন। আল-কিন্দি সিরিয়াক থেকে আরবিতে অন্তত কিছু অনুবাদ করেছিলেন, এবং তার চিন্তাধারা সর্বদা বিভিন্ন দার্শনিকে পুনর্মিলনের একটি সারগ্রাহী প্রবণতাকে প্রতিফলিত করে।
কিন্দি তার কর্মজীবনের বেশিরভাগ সময় বাগদাদে পণ্ডিত হিসাবে একটি পদে অধিষ্ঠিত ছিলেন। তিনি আল-মুতাসিমের (রাজত্বঃ ৮৩৩ – ৮৪২) পুত্রের শিক্ষক হিসাবে কাজ করেছিলেন, এবং তার তরুণ ছাত্র হিসেবে বেশ কয়েকটি কাজ উৎসর্গ করেছিলেন। রক্ষণশীল খলিফা আল-মুতাওয়াক্কিলের (রাজত্বঃ ৮৪৭ – ৮৬১) অধীনে, তবে একবার, আল-কিন্দি অসম্মানিত হয়েছিল এবং আদালতে তার অবস্থান শেষ হয়েছিল। তার পরবর্তী জীবন সম্পর্কে খুব কমই জানা যায়। তবে ঐতিহাসিকরা মনে করেন, তিনি মৃত্যুর আগ পর্যন্ত একজন ব্যক্তিগত পণ্ডিত হিসেবে কাজ চালিয়ে গেছেন।
দার্শনিক চিন্তাধারা
দার্শনিক প্রয়োগ পদ্ধতি বিষয়ে আল-কিন্দির ধারণা বেশ মৌলিক। তিনি নিছক ধ্যান বা অণুধ্যানের মাধ্যমে দার্শনিক সিদ্ধান্তে পৌঁছার পক্ষে ছিলেন না। তিনি মনে করতেন, সঠিক দার্শনিক সিদ্ধান্তে পৌঁছুতে হলে অবশ্যই সুনির্দিষ্ট এবং নির্ভরযোগ্য জ্ঞানের আশ্রয় নিতে হবে। এজন্যই তিনি দর্শনে গাণিতিক পদ্ধতি ব্যবহারের পক্ষপাতি ছিলেন। কারণ সুনির্দিশ্ট তথ্য এবং যুক্তির ভিত্তিতে কাজ করে। এদিক দিয়ে তার সাথে আধুনিক দর্শনের জনক রনে দেকার্তের মিল লক্ষ্য করা যায়। দেকার্ত গণিতের মাধ্যমেই তার মৌলিক সংশয়গুলো নিরসন করেছিলেন এবং এর মাধ্যমেই তার চূড়ান্ত দার্শনিক মতবাদ প্রতিষ্ঠিত করেছিলেন। কিন্দির মতবাদে দেকার্তের এই চিন্তাধারার পূর্বাভাস পাওয়া যায়।
জ্ঞানের ব্যাখ্যা দিতে গিয়ে কিন্দি তিনটি পৃথক বিষয় প্রবর্তন করেন: ইন্দ্রিয়, বুদ্ধি এবং কল্পনা। তার মতে, ইন্দ্রিয়ের মাধ্যমে আমরা অভিজ্ঞতা অর্জন করি আর বুদ্ধি প্রজ্ঞার জন্ম দেয়। কিন্তু এ দুয়ের মাঝে সমন্বয় সাধন করে কল্পনা। আরেকটু খোলাসা করে এভাবে বলা যায়, ইন্দ্রিয়ের সাহায্যে আমরা বিশেষের অভিজ্ঞতা অর্জন করি এবং বুদ্ধির মাধ্যমে সার্বিকের প্রজ্ঞা অর্জন করি। কল্পনা এই বিশেষের অভিজ্ঞতা ও সার্বিকের প্রজ্ঞাকে সমন্বিত করে। এই মতবাদের সাথে আবার ইমানুয়েল কান্টের সমন্বয়বাদী জ্ঞানতত্ত্বের মিল আছে। কান্ট বুদ্ধিবাদ এবং অভিজ্ঞতাবাদের সমালোচনা করতে গিয়ে একটি সমন্বয়ক আবিষ্কার করেন। এই সমন্বয়কের নাম দেন সমীক্ষণবাদী বুদ্ধি। কান্টের ৯০০ বছর আগে কিন্দি অনেকটা এরকম তত্ত্বই প্রচার করেছিলেন।
ভূমিকাতেই বলা হয়েছে কিন্দির দর্শনে ধর্মতত্ত্বের একটি বড় স্থান ছিল। কিন্দি সর্বশক্তিমান আল্লাহ-কে বিশ্বাস করতেন। তার মতে, জগতে কারণ ছাড়া কিছুই ঘটে না। সকল কার্যেরই একটি কারণ আছে যাকে কার্যকারণ বলা যেতে পারে। সেক্ষেত্রে একটি মূল কারণ অবশ্যই থাকতে হবে যা অন্য সবকিছুর কারণ, কিন্তু যার নিজের কোন কারণ নেই। অর্থাৎ সে সবকিছুর পরিচালক কিন্তু নিজে কারও দ্বারা পরিচালিত নয়। একেই কিন্দি আদিকারণ তথা আল্লাহ বলেন। এর সাথে এরিস্টটলের যুক্তির যথেষ্ট সাদৃশ্য আছে। কিন্দির মতে, আল্লাহ জগতের স্রষ্টা, কিন্তু জগতের কোন কাজে তিনি সরাসরি হস্তক্ষেপ করেন না। বরং কতগুলো মাধ্যমের সাহায্যে তিনি সবকিছু পরিচালনা করেন। বিশ্বজগতের সকল নিয়মের মূলে আছে এসব মাধ্যম যা আগেই নির্দিষ্ট করে দেয়া আছে। আল্লাহ নিজেও এসব কার্যকারণ নিয়ম লঙ্ঘন করেন না।
কিন্দির আত্মা বিষয়ক চিন্তায় প্লেটোর সুস্পষ্ট প্রভাব লক্ষ্য করা যায়। তিনি মনে করতেন, আত্মা এবং জড় সম্পূর্ণ পৃথক দুটি সত্তা। এর মধ্যে আত্মাই উচ্চতর। আত্মা থেকেই সব কাজের উৎপত্তি ঘটে, জড়ের কাজ কেবল আত্মার নির্দেশ পালন করা। ঈশ্বরকে তিনি আত্মসচেতন আত্মা বলেছেন। এই মহান আত্মসচেতন আত্মা এবং জড় জগতের মাঝে বিশ্মাত্মা নামে একটি সত্তার কল্পনা করেছেন। আর বলেছেন, এই বিশ্মাত্মা থেকেই সৌরজগৎের সৃষ্টি হয়েছে। তার মতে মানবাত্মা একটি বিশুদ্ধ উচ্চতর সত্তা যা অনন্ত প্রত্যয়জগৎ থেকে এসেছে। এ কারণেই ইন্দ্রিয় জগৎ মানবাত্মার প্রয়োজন মেটাতে পারে না। তাই আত্মার প্রয়োজন মেটাতে হলে শাশ্বত প্রজ্ঞা জগতের সাথে যোগাযোগ স্থাপন করতে হবে। আত্মার সাথে এই অনন্ত জগতের যোগাযোগের ব্যাখ্যা করতে গিয়ে তিনি আত্মার চারটি স্তরের কথা বলেছেন। এর মধ্যে সবচেয়ে উত্তম স্তরটি বহিরাগত। আল্লাহ্‌র ইচ্ছায় অনন্ত জগৎ থেকে তা বিকিরণের মাধ্যমে বহিরাগত স্তরে প্রবেশ করেছে।
বোঝা গেল, কিন্দি প্রজ্ঞা জগৎকে বলেছেন অনন্ত আর মানবাত্মাকে বলেছেন বুদ্ধি জগৎ যা অনন্তের সাথে সম্পর্কিত। আত্মার বুদ্ধিকে চারটি স্তরে ভাগ করেছেন। এই ভাগগুলো হচ্ছে: সুপ্ত বুদ্ধি, সক্রিয় বুদ্ধি, অর্জিত বুদ্ধি এবং চালক বুদ্ধি। সুপ্ত বুদ্ধি বলতে আত্মার বিচার-বিশ্লেষণ ক্ষমতাকে বুঝিয়েছেন। যেমন, লিখতে জানেন এমন কোন ব্যক্তির লেখার ক্ষমতা তার সুপ্ত শক্তি। কারণ তার লেখার ক্ষমতা আছে এবং চাইলেই তার প্রয়োগ ঘটাতে পারেন। সক্রিয় বুদ্ধি হচ্ছে আত্মার প্রকৃত অভ্যাস। যেমন লেখার ক্ষমতা যার আছে সে লিখতে থাকলেই তাকে সক্রিয় বুদ্ধি বলা যায়। অর্জিত বুদ্ধি হচ্ছে কোন জ্ঞানের প্রয়োগে যতটুকু বুদ্ধি ব্যবহৃত হয় তার পরিমাপ। মানুষ নিজের চেষ্টায় এই বুদ্ধি অর্জন করে বলেই এমন নাম দেয়া হয়েছে। অর্থাৎ, লেখার সময় সে বুদ্ধির কতটুকু ব্যবহার করবে তা তার নিজেরই বের ঠিক করতে হয়। চালক বুদ্ধি হচ্ছে চূড়ান্ত এবং জাগতিক সবকিছুর ঊর্ধ্বে। এটা এক ধরনের আধ্যাত্মিক উৎস। আগেই বলা হয়েছে, আল্লাহ্‌ এই বুদ্ধি বিকিরণের মাধ্যমে মানবাত্মায় প্রবেশ করিয়ে দিয়েছেন বলে কিন্দি বিশ্বাস করতেন। আত্মার এই সর্বোচ্চ স্তরটি দেহনিরপেক্ষ এবং অবিনশ্বর। তবে পরিশেষে কিন্দি বলেন, প্রকৃতপক্ষে সবগুলো স্তরই একটি স্বর্গীয় মহান সত্তা কর্তৃক পরিচালিত হয়। এই স্বর্গীয় সত্ত্বাই সকল সৈতিক ও আধ্যাত্মিক প্রগতির ভিত্তি।
খাজা উসমান
খাজা উসমান খাঁন লোহানী (خواجه عثمان خان لوحاني মৃত্যু ১২ মার্চ ১৬১২), খাজা ওসমান নামেই সমধিক পরিচিত, ছিলেন উত্তর-পূর্ব বাংলার একজন পাঠান সর্দার এবং যোদ্ধা। বারো ভূঁইয়াদের একজন হিসেবে তিনি উত্তর বঙ্গের বৃহত্তর ময়মনসিংহ এবং পরবর্তীতে দক্ষিণ সিলেটে জমিদারি করেন। তিনি ছিলেন মানসিংহ এবং মুঘল সাম্রাজ্যের প্রতিদ্বন্দ্বী এবং বাংলার সর্বশেষ আফগান সর্দার ও শাসক। তার পরাজয়ের ফলে বাকী সকল পাঠানকে আত্মসমর্পণ করতে হয় এবং সিলেট অঞ্চলটি সুবাহ বাংলার অন্তর্ভুক্ত করা হয়। তাকে বাংলার ইতিহাসের সবচেয়ে রোমান্টিক ব্যক্তিত্ব বলে মনে করা হয়।  বাহারিস্তান-ই-গায়বী, তুজুক-ই-জাহাঙ্গীরী এবং আকবরনামার মতো বিখ্যাত গ্রন্থে তার জীবনী রয়েছে।
প্রারম্ভিক জীবন
উসমানের পিতার নাম খাজা ঈসা খান মিয়াখেল। তার অপর চার ভাই: সুলায়মান, ওয়ালি, মালহি ও ইব্রাহিম। উসমানের চাচা কুতলু খান লোহানী ছিলেন বাংলার সুলতান সুলায়মান খান কররানী কর্তৃক নিয়োজিত পুরীর গভর্নর। তৎকালীন পূর্ব ভারতে বসবাসকারী পাঠানদের সম্প্রদায়টি ছোট হলেও দিল্লী সালতানাত ও শাহী বাংলায় তারা বেশ প্রভাবশালী ছিল। বেশিরভাগ পাঠান মুঘল শাসনের বিরুদ্ধে ছিলেন এবং সুলতানাতের পতনেল পর তারা বারো ভূঁইয়াদের সমর্থন করতে শুরু করেন। ১৫৯০ সালে কুতলু খাঁ'র মৃত্যুর পরে নাসির খান লোহানী মুঘলদের প্রতি আনুগত্য প্রকাশ করায় এই অঞ্চলেল পাঠানদের মধ্যে বিদ্রোহ শুরু হয়েছিল।
বাংলায় আগমন
নাসির দায়িত্ব গ্রহণের দুই বছরের মাথায় মুঘল সাম্রাজ্যের সাথে বিশ্বাসঘাতকতার অভিযোগে বিহারের তৎকালীন গভর্নর মানসিংহ তার বিরুদ্ধে অভিযান পরিচালনা করেন। এতে নাসির পরাজিত হন। পরবর্তীতে, মানসিংহ বাংলা সুবাহর সুবাহদার হিসেবে দায়িত্ব পান এবং পাঠানদের প্রভাব দুর্বল করার চেষ্টা শুরু করেন। এদিকে, খাজা সুলায়মান ওড়িশায় সিং-দের হাতে নিহত হলে উসমান আফগানদের নেতা হিসাবে অধিষ্ঠিত হন। এরপর মানসিংহ ও উসমানের মধ্যে একটি চুক্তি হয় যাতে, উসমান উড়িষ্যা ছেড়ে চলে গেলে তাকে বাংলার ফতেহাবাদে জায়গীর দেওয়ার প্রতিশ্রুতি ছিল। প্রথমদিকে, মানসিংহ তাতে রাজি হয়েছিলেন। যার ফলে উসমান, তার চার ভাই এবং অন্যান্য পাঠানরা বাংলায় পাড়ি জমাতে শুরু করেন। কিন্তু পরবর্তীকালে মানসিংহ যখন বুঝতে পারলেন যে, ঈসা খানের মোগলদের বিরুদ্ধে প্রতিরোধ গড়ে তোলার কারণে বাংলায় বিদ্রোহীদের প্রভাব ক্রমবর্ধমান; তখনই তিনি পাঠানদের বাংলায় গমন ঠেকাতে জায়গীর বাতিলের নির্দেশ দেন। মানসিংহের এই হঠকারিতায় উসমান বেশ রাগান্বিত হন এবং দক্ষিণবঙ্গ আক্রমণ করেন ও সাতগাঁও দুর্গ দখল করেন। তারপর, ১৫৯৩ সালে উসমান পূর্ব দিকে অভিযান চালিয়ে ভুশনা পর্যন্ত চলে যান যেখানে তিনি ১১ ফেব্রুয়ারি চাঁদ ইবনে কেদার রায়কে পরাজিত করেন। এখানে, তিনি ভাটি অঞ্চলের শাসক ঈসা খানের সাথে একটি জোট গঠন করেন, যার নেতৃবৃন্দ পরবর্তীতে বারো ভূঁইয়া নামে পরিচিতি পায়। কথিত আছে, মানসিংহ হতে লুকিয়ে থাকতে উসমান একবার দক্ষিণ সিলেটের গয়ঘর মসজিদে আশ্রয় নিয়েছিলেন।
বোকাইনগর শাসন
ঈসা খাঁর সাথে কাজ করে, উসমান বৃহত্তর ময়মনসিংহ জয় করেন। তিনি তার রাজধানী গৌরীপুরে বোকাইনগর দুর্গ শহরটি তৈরি করতে সক্ষম হন এবং এর মাধ্যমে উত্তর-পূর্ব বাংলার উপর তার নিয়ন্ত্রণ প্রতিষ্ঠিত হয়। অল্প সময়ের জন্য পাঠানরা উত্তর ওড়িশায় ফিরে আসে। সম্রাট আকবরের মৃত্যুর পরে, ১৫৯৯ সালে উসমান বোকাইনগর দুর্গ পুনর্নির্মাণ করে একে ২০,০০০ সৈন্যের একটি শক্তিশালী সামরিক ঘাঁটিতে পরিণত করতে সক্ষম হন। উসমান হাসানপুর এবং এগারোসিন্দুরে আরও দুটি দুর্গ প্রতিষ্ঠা করেছিলেন। ব্রহ্মপুত্র নদী ছিল পশ্চিমের মুঘল অঞ্চল এবং উসমানের অঞ্চলের মাঝে সীমারেখা।
১৫৯৬ সালে উসমান শ্রীপুরের চাঁদ রায়কে পরাজিত করেন। তারপর, ১৬০২ সালে উসমান ব্রহ্মপুত্র অতিক্রম করে ও মুঘল থানাদার আলাপসিংহ, সজওয়াল খান ও বাজ বাহাদুর কালমাকদেরকে হারিয়ে দেন। পরাজিত মুঘল থানাদাররা ভাওয়ালের দিকে পালিয়ে যায়। মানসিংহ এই খবরটি পাওয়া মাত্রই উসমানের বিরুদ্ধে যুদ্ধের উদ্দেশ্যে জাহাঙ্গীরনগর থেকে বানার নদী অভিমুখে যাত্রা শুরু করেছিলেন। বানার নদীর তীরে অনুষ্ঠিত এই যুদ্ধে উসমানের অনেক অস্ত্র ও সংস্থান লুট করা হয়েছিল এবং পাশাপাশি অনেক পাঠানের মৃত্যুর ঘটনাও ঘটেছিল। ঈসা খানের মৃত্যুর পর তার পুত্র মুসা খান ক্ষমতায় অধিষ্ঠিত হন। বিদ্রোহীদের পরিকল্পনা ছিল মুঘল সাম্রাজ্যের উপর আক্রমণ চালিয়ে ভাটি অঞ্চলের স্বাধীনতা পুনরুদ্ধার করা।
উসমানগড় ও তরফ
১৬০৬ সালে মুসা খান বাংলার সুবাহদার ইসলাম খাঁর কাছে আত্মসমর্পণ করলে উসমান তৎক্ষণাত সাম্রাজ্যের পরবর্তী লক্ষ্য হয়ে ওঠেন। একই বছরের অক্টোবরে, ইসলাম খাঁ আবদুল ওয়াহিদ এবং শেখ কামাল বায়েজিদকে জাহাঙ্গীরনগর থেকে হাসানপুর পর্যন্ত একটি বিশাল সেনাবাহিনী নিয়ে পদযাত্রা করার জন্য নির্দেশ দিয়েছিলেন। হাসানপুর ছিল উসমানের রাজধানী বোকাইনগরের ঠিক উত্তরেই। হাসানপুরে থেকে মোগল সেনাবাহিনী বোকাইনগরে যুদ্ধের জন্য প্রস্তুত হওয়ার সাথে সাথে খন্দক এবং দুর্গ তৈরি করেছিল। যুদ্ধে উসমানের সেনাবাহিনী পরাজিত হয় এবং পাশ্ববর্তী তাজপুরে তার পাঠান মিত্র নাসির এবং দরিয়া খান ইসলাম খাঁর কাছে আত্মসমর্পণ করেন। তাদের অধীনস্থ অনেক পাঠান যোদ্ধা এসে উসমানের দলে যোগ দিলেও অনেক পাঠান তাদের নেতাদের অনুসরণ করে মুঘলদের সমর্থন জানায়। কিন্তু, এভাবে মিত্রদের পাশে না পাওয়ায় উসমানের শক্তি যথেষ্ট হ্রাস পায়। তাই তিনি ২০০ জনেরও বেশি পাঠানকে নিয়ে সিলেটের উদ্দেশ্যে যাত্রা করেন। সিলেট অঞ্চল ছিল বাংলায় আফগানদের সবচেয়ে শক্ত ঘাটি। উসমান সেখানে অনেক আফগান নেতাদের সঙ্গে জোট গঠন করেন। তাদের মধ্যে উল্লেখযোগ্য হল: বানিয়াচংয়ের আনোয়ার খান, সিলেটের দ্বিতীয় বায়েজীদ কররানী এবং মাহমুদ খান। ১৬১১ সালের ৭ ডিসেম্বর বোকাইনগর মুঘল সাম্রাজ্যের দখলে আসে। তবে মুসা খানের মৃত্যুর পর পরই বানিয়াচংয়ের আনোয়ার খান জাহাঙ্গীরনগরে মুঘলদের সাথে দেখা করে তাদের কাছে আত্মসমর্পণ করেন। তখন তিনি তাদের তাদের প্রতিশ্রুতি দিয়েছিলেন যে, তিনি যতদিন বানিয়াচংয়ে কর্তৃত্ব করতে পারবেন, ততদিন তিনি উসমানের বিরুদ্ধে মুঘলদের সহায়তা করবেন।
উসমান তরফ পৌঁছেছিলেন যেখানে তিনি তার পুত্র মুমরিজ এবং ভাই মালহীকে তরফএ অবস্থান করার জন্য নিযুক্ত করেন। আর উসমানের ভাই খাজা ওয়ালি দায়িত্ব পান বাহুবলের গিরিপালের পাদদেশে পুটিয়া (পুটিজুরি) নামক একটি পাহাড়ী দুর্গের। এরপরে উসমান তার অভিযান অব্যাহত রাখেন এবং ইটা রাজ্যে পৌঁছে তিনি সেখানকার রাজা সুবিদ নারায়ণেকে যুদ্ধে পরাজিত করেন। এরপরে তিনি কমলগঞ্জের উহারে তার নতুন রাজধানী স্থাপন করেন এবং দক্ষিণ সিলেটের নিয়ন্ত্রণ লাভ করতে সক্ষম হন। তার রাজ্যটি উসমানগড় (উহার) নামে পরিচিত ছিল ও তরফ (হবিগঞ্জ) জুড়ে বিস্তৃত ছিল। বলা হয়ে থাকে, মণিপুর আক্রমণ করার জন্য তরফ থেকে একটি বাহিনী কাছাড়ে প্রেরণ করা হয়েছিল।
চূড়ান্ত যুদ্ধ ও মৃত্যু
ইসলাম খাঁ উসমানকে পরাজিত করার অভিযানের জন্য একটি বিশাল সেনাবাহিনী প্রস্তুত করেছিলেন। মোগল সম্রাট জাহাঙ্গীর সমগ্র উপমহাদেশ থেকে সৈন্য ও অফিসার সরবরাহ করেছিলেন এবং দাক্ষিণাত্যের সুজাত খান চিশতিকে সেনাপতি নিযুক্ত করেছিলেন। যুদ্ধ শুরুর আগে সুজাত উসমানকে মুঘল সাম্রাজ্যের কাছে আত্মসমর্পণের পরামর্শ দিয়ে বার্তা পাঠিয়েছিলেন। উসমান এই বার্তার জবাবে বলেছিলেন যে, অদৃষ্টের বহু ঘাতপ্রতিঘাতের পর সমগ্র দেশ মুগলের কর্তৃত্বে ছেড়ে দিয়ে তিনি দেশের এক নিভৃত কোণে আশ্রয় নিয়েছেন যেখানে তিনি শান্তিতে বসবাস করতে চান। আর এখন যদি তারা তাকে সেখান থেকেও বিতাড়িত করতে বদ্ধপরিকর হয়ে থাকে তাহলে তাঁর জন্য আর একবার রণক্ষেত্রে তাঁর ভাগ্যের পরীক্ষায় অবতীর্ণ হওয়া ছাড়া গত্যন্তর থাকবে না।
সুবাদার ইসলাম খাঁ বানিয়াচংয়ের আনোয়ার খানকে উসমানের বিরুদ্ধে একটি বাহিনীর নেতৃত্ব দেওয়ার মতো বিশ্বস্ত মনে করেননি। তাই তার পরিবর্তে তিনি ইসলাম কুলি খানকে দায়িত্ব দিয়েছিলেন। এতে আনোয়ার রাগে ক্রুদ্ধ হয়ে জাহাঙ্গীরনগর থেকে এগারোসিন্দুরে রওনা হন। তিনি হাসানপুরে উসমানের সমর্থনে মুঘলদের বিরুদ্ধে যুদ্ধ করার জন্য মুসা খাঁর ভাই মাহমুদ খান এবং ভাওয়ালের বাহাদুর গাজীর সাথে নতুন পরিকল্পনা করেছিলেন। কিন্তু, তাদের পরিকল্পনা ব্যর্থ হয়েছিল এবং সকল বিদ্রোহী নেতাকে কারাবন্দি করা হয়েছিল।
তবে, ইসলাম খাঁ বাংলায় আফগান শক্তির ইতি টানতে আগ্রহী ছিলেন এবং তাই তিনি যুদ্ধ শুরু করার সিদ্ধান্ত নিয়েছিলেন। তিনি তার নিজের ৫০০ অশ্বারোহী, ৪,০০০ বন্দুকধারী এবং বিপুল সংখ্যক ঘোড়া এবং হাতি যুদ্ধের জন্য প্রস্তুত করেছিলেন। সরাইলের জমিদার সোনাগাজী যুদ্ধজাহাজ সরবরাহ করেছিলেন এবং ইহতিমাম খান একটি রাজকীয় বাহিনী সরবরাহ করেছিলেন। শেখ আচ্ছা এবং ইফতিখার খান তুর্কমেনকে ডান ও বাম অংশের দায়িত্ব দেওয়া হয়েছিল। ১৬১২ সালের ৪ ফেব্রুয়ারি মোঘল সেনাবাহিনী মালহী (উসমানের ভাই) এবং মুমরিজ (উসমানের পুত্র) দ্বারা শাসিত তরফের কাছে পৌঁছায়। কিন্তু সংক্ষিপ্ত সংঘর্ষের পরেই উহারের দিকে পিছিয়ে যান। আর, খাজা ওয়ালী আগত সেনাবাহিনীর মুখোমুখি হওয়ার আগেই তার পার্বত্য দুর্গ ত্যাগ করেছিলেন।
মালি, মুমরিজ ও ওয়ালীর আগমনের পরে উসমানও যুদ্ধের জন্য প্রস্তুত হন। তিনি তার ২০০০ অশ্বারোহী, ৫,০০০ পদাতিক এবং ৪০টি হাতি প্রস্তুত করেছিলেন। উসমান তার টিউপ-ও-টুফাং স্টাইল আর্টিলারিটির জন্য বিখ্যাত ছিলেন। তিনি ওয়ালীকে ১০০০ জন অশ্বারোহী, ২০০০ জন পদাতিক এবং ৩০টি যুদ্ধ-হাতি দিয়ে বাম দিকের দায়িত্ব প্রদান করেছিলেন। আর শেরে ময়দানকে ৭০০ জন অশ্বারোহী, ১০০০ জন পদাতিক এবং ২০টি হাতি নিয়ে ডানদিকের দায়ভার অর্পণ করেছিলেন।
১৬১২ সালের মার্চ মাসে উভয় সেনাবাহিনী নিকটবর্তী দৌলম্বপুর গ্রামে মিলিত হয়। সেখানে একটি জলাভূমির তীরে যুদ্ধ শুরু হয়। যুদ্ধের শুরুতেই মুঘল বাহিনী বিপর্যস্ত হয়ে পড়ে। ইফতিখার খান তুর্কমেন এবং শেখ আচ্ছা উভয়কেই হত্যা করা হয়েছিল এবং তাদের বাহিনীকে প্রচণ্ড পরাজিত করা হয়েছিল। সুজাত খানের নেতৃত্বে কেন্দ্রীয় বাহিনীও পরাজিত হয়েছিল। তবে সুজাত পালিয়ে বন্দিত্ব এড়াতে সক্ষম হন।
মুঘলদের পরাজয় যখন প্রায় নিশ্চিত, ঠিক তখনই ইফতিখার খানের অনুগত সৈনিক শেখ আবদুল জলিল তার ঘোড়ায় চড়ে উসমানের দিকে যাত্রা করেছিলেন। আবদুল জলিল উসমানের দিকে লক্ষ্য করে তীর ছোড়েন। তীরটি তীরটি তার বাম চোখ ভেদ করে মাথার মগজে ঢুকে যায়। উসমান তীরটি বের করতে গিয়ে তার ডান চোখটিও বের হয়ে আসে। অন্ধ হয়ে যাওয়ার প্রাক্কালে তিনে এক হস্তী-আরোহীকে সুজাত খানকে খুঁজে বের করে আক্রমণ করার জন্য ইশারা করেন। কিছুক্ষণের মধ্যেই উসমান বাকশক্তি হারান এবং তারপর পর মারা যান।
উসমানকে পাঠানরা উহারে ফিরিয়ে নিয়ে আসে এবং দুটি পাহাড়ের মাঝখানে অজ্ঞাত স্থানে তাকে দাফন করা হয়। তবে, উসমানের প্রাসাদের বাইরেও একটি ভুয়া সমাধি তৈরি করা হয়েছিল।
আত্মসমর্পণের আনুষ্ঠানিকতা সারতে আফগানরা ৪৯টি হাতি এবং রত্নালঙ্কার মুঘল সম্রাটকে উপহার দেয়। মুঘলরাও উসমানের আত্মীয়-স্বজন এবং আত্মসমর্পণকারী আফগানদের সম্মানিত করে। এছাড়াও, এ বিজয়কে স্মরণীয় করে রাখতে একটি ভোজের আয়োজন করা হয়েছিল।
স্মরণ
১৯৮৫ সাল থেকে স্থানীয়রা উসমানের স্মরণে মৌলভীবাজার জেলার একটি উপজেলার নাম উসমানগড় রাখার প্রস্তাব করে আসছে। এই উপজেলার জন্য প্রস্তাব বর্তমানে উহারের উসমানের দুর্গটি দুটি অঞ্চল জুড়ে বিস্তৃত রয়েছে: শ্রীশূর্য এবং উসমানগড়। দুপি স্থানই কমলগঞ্জ উপজেলার পতনঊষার ইউনিয়নে অবস্থিত। দাবিটি বাস্তবায়িত হলে উসমানগড় উপজেলাটি ৬টি ইউনিয়ন পরিষদ নিয়ে গঠিত হবে:
রমজান (দ্ব্যর্থতা নিরসন)
রমজান একটি মুসলিম ধর্মীয় রীতি।
রমজান (ক্যালেন্ডার মাস) ইসলামিক ক্যালেন্ডারের একটি মাস।
রমজান দ্বারা বুঝানো হতে পারেঃ
লিঙ্গম
লিঙ্গম (জংখা:གླིངམ་, ) ভুটানের আদিবাসীদের একটি বাঁশের বাঁশি। লিঙ্গম, ড্রামাইন (লুট) এবং চিওয়াং (বেহালা) ঐতিহ্যবাহী ভুটানি লোকসংগীতের মৌলিক যন্ত্রের তালিকার অন্তর্ভুক্ত।
লিঙ্গমের দুটি প্রকার রয়েছে: ডং লিঙ্গম ( གདོང་གླིངམ་ ), যা সামনে-প্রস্ফুটিত; এবং জুর লিঙ্গম ( ཟུར་གླིངམ་, ), যা পার্শ্ব-প্রস্ফুটিত।
দেশ অনুযায়ী হিন্দুধর্ম
প্রত্যেক দেশের হিন্দু জনসংখ্যার শতকরা হার সংক্রান্ত তথ্য মার্কিন যুক্তরাষ্ট্র স্বরাষ্ট্র বিভাগের আন্তর্জাতিক ধর্মীয় স্বাধীনতা প্রতিবেদন ২০০৬ থেকে গৃহীত হয়েছে। ২০২২ খ্রিষ্টাব্দ অবধি, সারা বিশ্বে কোনো সংবিধান স্বীকৃত হিন্দু রাষ্ট্র নেই। কিন্তু ভারত, নেপাল এবং মরিশাস - এই তিনটি হিন্দু সংখ্যাগরিষ্ঠ কিন্তু ধর্মনিরপেক্ষ দেশ রয়েছে। অন্যান্য যে সূত্রগুলি ব্যবহৃত হয়েছে সেগুলি হল সিআইএ ওয়ার্ল্ড ফ্যাক্টবুক ও অ্যাডহেরেন্ট ডট কম। প্রত্যেক দেশের জনসংখ্যা সংক্রান্ত তথ্য গৃহীত হয়েছে সেনসাস ডট গভ থেকে। (২০০৭ প্রাককলন)
left|400px|thumb|হিন্দুধর্ম - দেশ অনুসারে শতকরা হার
অঞ্চল অনুসারে
উপরের সংখ্যাগুলি ব্যবহার করে এই শতাংশগুলি গণনা করা হয়েছিল। প্রথম শতাংশ, ৪র্থ কলামে, একটি নির্দিষ্ট অঞ্চলে হিন্দু জনসংখ্যার শতাংশ (অঞ্চলে হিন্দু * ১০০/এই অঞ্চলের মোট জনসংখ্যা)। শেষ কলামটি বিশ্বের মোট হিন্দু জনসংখ্যার তুলনায় হিন্দু শতাংশ দেখায় (এই অঞ্চলে হিন্দু * ১০০/বিশ্বের মোট হিন্দু জনসংখ্যা)।
৭ বিশ্ব বাণিজ্য কেন্দ্র
৭ বিশ বাণিজ্য কেন্দ্র (৭ বি বা কে) বলতে বুঝায় নিউইয়র্ক নিন্ম মেনহাটানে অবস্থিত বিশ্ব বাণিজ্য কেন্দ্রের পাদ্ দেশে একই যায়গায় অবস্থিত দুইটি দালান। বর্তমান অবকাঠামটি দ্বিতীয় দালান যা বিশ্ব বাণিজ্য কেন্দ্র ভবনের নাম ও ঠিকানা বহন করছে। মূল বিশ্ব বাণিজ্য কেন্দ্রের মূল কাঠামো ১৯৮৭ সালে প্রতিষ্ঠিত হয়েছিল আর সেপ্টেম্বর ১১ আক্রমনে তা ভুলুণ্ঠিত হয়েছিল। বর্তমান দালানটি ২০০৬ সালের মে মাসে উন্মুক্ত করা হয়।  নিউ ইয়র্ক ও নিউ জার্সির বন্দর কতপক্ষের নিকট থেকে লীজ নিয়ে ল্যারি সিল্ভেরস্তিন উভয় দালান গড়ে তুলেছেন।
জেলিয়াঙ্গরঙ্গ
ব্যুৎপত্তি
জাতিগত নাম 'জেলিয়াঙ্গরঙ্গ' ৩টি শব্দ জে-লিয়াঙ্গ-রঙ্গ থেকে উদ্ভূত হয়েছে। জে এসেছে জেমে থেকে, লিয়াঙ্গ এসেছে লিয়াঙ্গমাই থেকে এবং রঙ্গ এসেছে রোঙ্গমেই থেকে। এটি তিনটি শব্দ স্বজাতীয় উপজাতির পদাঙ্ক অনুসরণ করে এসেছে। তিনটি উপজাতি হল জেমে (উষ্ণতার বাসিন্দা) বা মেজাহমে (নিম্ন অঞ্চল), লিয়াঙ্গমাই (উত্তরের পুরুষ) আদি উত্তরবাসী; অন্যদিকে রোঙ্গমেই (দক্ষিণে বসতি স্থাপন কারী) এবং অবশেষে ইনপুই (পুইমেই) শব্দটি। জেলিয়াঙ্গরঙ্গ শব্দটি প্রথম ১৯৪৭ সালের ১৫ই ফেব্রুয়ারি কেইশামথঙ্গ ইম্ফলে তৈরি হয়েছিল। জেলিয়াঙ্গরঙ্গ পরিভাষাটি ভারতের স্বাধীনতার পরে সংহতি আন্দোলনের সাথে সামঞ্জস্য রেখে তৈরি করা হয়েছিল।
জনসংখ্যা
ভারতের ২০১১ সালের আদমশুমারি তথ্য অনুসারে আসাম, মণিপুর এবং নাগাল্যান্ড মিলিয়ে জেলিয়াঙ্গরঙ্গের জনসংখ্যা প্রায় ৩.৭ লক্ষ বলে অনুমান করা হয়। নাগাল্যান্ড রাজ্যে; জেমে এবং লিয়াঙ্গমাই এর সংখ্যা প্রায় ৭৪,৮৭৭। যেখানে, মণিপুরে এটি প্রায় ৬৬,১৫৮। অর্থাৎ মণিপুরে রোঙ্গমেইয়ের সংখ্যা ১৭০,৯০৮। জেমে, লিয়াঙ্গমাই এবং রোঙ্গমেই আসামের ডিমা হাসাও অঞ্চলে এবং আসামের অন্যান্য অংশেও বসতি স্থাপন করেছিল যাদের সংখ্যা ২০ থেকে ৩০ হাজারের মধ্যে রয়েছে।
ধর্ম
জেলিয়াঙ্গরঙ্গ পরম ঈশ্বর হাইপো টিঙ্গকাও রাগওয়াঙ্গ বা টিঙ্গওয়াঙ্গ (জেমে এবং লিয়াঙ্গমাইদের কাছে) এবং অন্যান্য সিলভান ঈশ্বরের উপাসনা করে। কিন্তু ১৯৬০ এর দশকে তাদের বেশিরভাগই খ্রিস্টান ধর্মে ধর্মান্তরিত হয়েছিল।
অঞ্চল
জেলিয়াঙ্গরঙ্গরা প্রাচীনকাল থেকেই তাদের জমির বর্তমান অবস্থানে বসবাস করে আসছে। এটি প্রায় ১২,০০০ কিমি২ এর একটি নিবিড় ভৌগোলিক বিন্যাস। এটি অবস্থিত আসামের উত্তর কাছাড় পাহাড়ে ৯৩ ডিগ্রি পূর্ব এবং ৯৪ ডিগ্রি পূর্ব দ্রাঘিমাংশ এবং ৯৪.৪০ ডিগ্রি এবং ২৪ ডিগ্রি উত্তর অক্ষাংশে; এর বিস্তৃতি নাগাল্যান্ডের পেরেন জেলা; তামেঙ্গলঙ্গ জেলা, সেনাপতি জেলা, চুরাচানপুর জেলার কাঙ্গভাই মহকুমা, ইম্ফল জেলার জিরিবাম মহকুমা, ইম্ফল উপত্যকা এবং কাছাড় জেলা সহ মণিপুরের বিভিন্ন গ্রাম এবং এর সংলগ্ন ঢাল জুড়ে। আগে মণিপুরে ছিল মাত্র ৯টি জেলা কিন্তু প্রশাসনিক পরিবর্তনের কারণে, এখানে কামজঙ্গ, কাকচিঙ্গ, ননি, কাঙ্গপোকপি, টেঙ্গনোপাল, ফেরজাল এবং জিরিবাম নামে ৭টি নতুন জেলা গঠিত হয়েছে।
কৈটভেশ্বর মন্দির, কুতাবুর
কৈটভেশ্বর মন্দির (অপর নাম কোটিশ্বর মন্দির) হল ভারতের কর্ণাটক রাজ্যের শিবমোগ্গা জেলার অনবত্তির কাছে অবস্থিত কুবাতুর (অপর নাম কুবাত্তুর বা কুপ্পাত্তুর, প্রাচীন অভিলেখগুলিতে নাম কুন্তলনগর বা কোটিপুর বলে উল্লিখিত) শহরে অবস্থিত একটি হিন্দু মন্দির। ১১০০ খ্রিস্টাব্দে হৈসল রাজা বিনয়াদিত্যের রাজত্বকালে মন্দিরটি নির্মিত হয়। সেই যুগে হৈসল রাজবংশ ছিল পশ্চিম চালুক্য সাম্রাজ্যের রাজা ষষ্ঠ বিক্রমাদিত্যের অধীনস্থ একটি শক্তিশালী সামন্ত শাসকবংশ।   ভারতীয় পুরাতত্ত্ব সর্বেক্ষণের বর্গবিন্যাস অনুযায়ী, এই মন্দিরটির স্থাপত্যশৈলী প্রধানত ‘চালুক্য’। শিল্প ইতিহাসবিদ অ্যাডাম হার্ডির মতে, এই মন্দিরের নির্মাণকৌশলটি হল “পরবর্তী চালুক্য, মূলধারার বিপরীত, ধারার দূর সীমান্তবর্তী”। মন্দিরটি সোপস্টোনে নির্মিত। ভারতীয় পুরাতত্ত্ব সর্বেক্ষণ বর্তমানে এটিকে জাতীয় গুরুত্বসম্পন্ন স্মারক হিসেবে রক্ষণাবেক্ষণ করছে।
লেকিথাং ফুটবল মাঠ
লেকিথাং ফুটবল মাঠ, উগেন একাডেমি স্টেডিয়াম নামেও পরিচিত, ভুটানের পুনাখা পৌরসভায় অবস্থিত একটি ফুটবল মাঠ। এটির সর্বোচ্চ দর্শক ধারন ক্ষমতা ১০,০০০ জন এবং এটি উগেন একাডেমি এফসির নিজস্ব মাঠ।
দেওয়ান সিরাজুল হক
প্রাথমিক জীবন
দেওয়ান সিরাজুল হক ব্রাহ্মণবাড়িয়া জন্মগ্রহণ করেন।